આ સાથે જ અંબાલાલે મોટી આગાહી એ પણ કરી છે કે ગુજરાતમાં ચોમાસુ સારું રહેશે. હવામાનના વરતારાની એક વાત અંબાલાલે એ પણ કરી છે કે 10મી અને 11મી મેના રોજ પાટણ, વાવ, થરાદ અને ડીસામાં ધૂળની આંધી આવી શકે છે. તેજ પવન સાથે ઉત્તર ગુજરાતમાં આંધીની અસર વરતાવાનું અંબાલાલે અનુમાન કર્યું છે. અંબાલાલ પટેલ જાણીતા પારંપરીક હવામાન નિષ્ણાંત છે જે પરંપરાઓને આધારે વરતારો જુએ છે. ગુજરાતમાં તેમના પર ખેડુતોનો બહુ મોટો વર્ગ ભરોસો કરે છે.